Motorola Solutions

***Motorola Solutions, Inc.*** ir ASV uzņēmums, kas nodarbojas ar mobilo telesakaru un video iekārtām, programmatūras, sistēmu un pakalpojumu sniegšanu. Uzņēmums ir izveidots 2011. gadā pēc tam, kad no *[[Motorola]]* atdalīts uzņēmums *[[Motorola Mobility]]*. *Motorola Solutions* ir tiešais *Motorola* pēctecis.
Galvenais birojs atrodas Čikāgā, Ilinoisā.

Uzņēmums ražo sakaru un cita pielietojuma iekārtas valsts organizācijām un uzņēmumiem. Tas ir specializējies: kritisko sakaru nodrošināšanā; balss, video un datu piegādei un apstrādei vadības centriem; video drošības risinājumos.

*Motorola Solutions* akcijas tiek kotētas Ņujorkas fondu biržā. Lielākie akcionāri (2024. gada jūlijā): *[[Vanguard Group|Vanguard Group Inc.]]* (12,26 %), *[[BlackRock|BlackRock Inc.]]* (8,09 %), *Capital World Investors* (6,74 %), *State Street Corporation* (4,30 %).

## Vēsture
Uzņēmuma vēsture aizsniedzas līdz 1928. gadam, kad Čikāgā tika dibināts uzņēmums ***Galvin Manufacturing Corporation***, kur sāka ražot bateriju atdalītājus radiouztvērējiem.
Vēlāk tika ražoti radiouztvērēji automašīnām un cita radioaparatūra, atskaņošanas, televīzijas un sakaru ierīces.

[thumb|240px|right|''Motorola'' galvenais birojs [Šaumburga (Ilinoisa)|Šaumburgā līdz 2016. gadam]]
1947. gadā uzņēmums *Galvin Manufacturing Corporation* tika pārdēvēts par ***Motorola, Inc.***.
1976. gadā *Motorola* galveno biroju pārvietoja uz Čikāgas piepilsētu Šaumburgu.

2008. gadā *Motorola* direktoru padome nolēma uzņēmumu sadalīt divos publiski kotējamos uzņēmumos. Restrukturizācijai būtu jānotiek 2009. gadā, bet sarežģītās ekonomiskās situācijas dēļ tas aizkavējās.
2010. gada 19 jūlijā *[[Nokia Siemens Networks]]* paziņoja, ka par 1,2 miljardiem ASV dolāru iegādāsies *Motorola* bezvadu tīklu iekārtu nodaļu.

2011. gada 4. janvārī *Motorola* tika sadalīta divos neatkarīgos uzņēmumus: ***Motorola Solutions, Inc.*** un *[[Motorola Mobility|Motorola Mobility, Inc.]]*. *Motorola Solutions* bija tiešs *Motorola* pēctecis, bet mobilo telefonu ražošana kā *Motorola Mobility* tika atdalīta, un to 2012. gadā nopirka *[[Google]]*. 
Bezvadu tīklu iekārtu nodaļas pārdošana *Nokia Siemens Networks* tika pabeigta 2011. gada 29. aprīlī.
2012. gada 1. oktobrī par 200 miljoniem *USD* tika nopirkts rokā turamo specializēto datoru ražotājs *[[Psion]]*.
2014. gada 2. janvārī *Motorola Solutions* nopirka uzņēmumu *Twisted Pair Solutions*, kas izstrādāja programmatūru *push-to-talk* pusduplekso sakaru risinājumiem.
15. aprīlī tika paziņots, ka *[[Zebra Technologies]]* par 3,45 miljardiem *USD* pirks *Motorola Solutions* uzņēmumu risinājumu biznesu (mobilās datu iegūšanas, apstrādes, sakaru un citas ierīces un pakalpojumi). Lielākā daļa šī biznesa bija agrākais uzņēmums *[[Symbol Technologies]]*, ko *Motorola* iegādājās 2007. gadā. Darījums tika pabeigts 27. oktobrī. *Motorola Solutions* turpmāk koncentrējās uz balss un datu pārraides risinājumiem valsts un sabiedriskajam sektoram.

2015. gada augustā uzņēmums saņēma 1 miljardu dolāru investīcijas no privāta ieguldījumu uzņēmuma *Silver Lake Partners*, kas deva iespēju veikt akciju atpirkšanu un nodrošināt *Silver Lake* ar divām vietām padomē.
Decembrī *Motorola Solutions* paziņoja, ka iegādāsies uzņēmumu *[[Airwave Solutions]]*, Apvienotās Karalistes sabiedriskā sektora drošības radio tīkla operatoru; darījums tika pabeigts 2016. gada 19. februārī.
2015. gada 15. septembrī  *Motorola* paziņoja, ka galveno biroju un 800 darbavietas pārvietos no Šaumburgas uz Čikāgu.

Sākot ar 2017. gada martu, *Motorola Solutions* sāka virkni tiesas prāvu pret Ķīnā bāzētu divvirzienu radio iekārtu ražotāju *[[Hytera]]* ASV, Vācijā un Austrālijā, kā arī ar ASV Starptautisko tirdzniecības komisiju (*USITC*). Sūdzības bija par to, ka *Hytera* tīši pārkāpj *Motorola Solutions* īpašumā esošos patentus un izmanto tirdzniecības noslēpumus, ko nozaguši trīs bijušie *Motorola Solutions* darbinieki, kuri pārgāja darbā *Hytera*. *Motorola Solutions* centās apturēt *Hytera* aparatūras pārdošanu un importēšanu šajās valstīs. 2017. gada aprīlī *USITC* paziņoja, ka tā ir nolēmusi sākt izmeklēšanu par *Hytera* tirdzniecības praksi.
Decembrī *Hytera* iesniedza pretmonopola prasību pret *Motorola Solutions*, apgalvojot, ka tas ir iesaistījies pret konkurenci vērstās darbībās, kas saskaņā ar Šermana likumu un Kleitona likumu ir nelikumīgas. *Hytera* sūdzībā tika apgalvots, ka *Motorola Solutions* neļauj *Hytera* konkurēt ASV tirgū, piemērojot paaugstinātas cenas un iesaistoties monopolistiskajā shēmā, kas ietver *LMR* izplatītāju piespiešanu nepārdot *Hytera* produktus.

2017. gada augustā *Motorola Solutions* paziņoja, ka ir pabeigusi *Kodiak Networks* iegādi, kas bija privāts platjoslas rācijsaziņas pakalpojumu sniedzējs komerciāliem klientiem.
2018. gada martā *Motorola Solutions* par aptuveni 1 miljardu dolāru iegādājās video novērošanas aparatūras un programmatūras uzņēmumu *[[Avigilon]]*.
2019. gada janvārī par 445 miljoniem *USD* tika iegādāts uzņēmums *VaaS International Holdings* un tā meitasuzņēmums *Vigilant Solutions*, kas piedāvāja transportlīdzekļa numura zīmju nolasīšanas kameru risinājumus.
11. jūlijā *Motorola Solutions* iegādājās ASV mobilo video risinājumu uzņēmumu *WatchGuard Inc.*

2020. gada jūlijā *Motorola Solutions* nopirka uzņēmumu *IndigoVision*.
Augustā par 110 miljoniem dolāru no investīciju uzņēmuma *Transom Capital* tika nopirkts Kalifornijā bāzēts video drošības uzņēmums *[[Pelco|Pelco Inc.]]*, kas agrāk piederēja *[[Schneider Electric]]*.
Septembrī tika iegādāts uzņēmums *Polaris Networks*, kas izstrādāja bezvadu tīklu protokolu testēšanas programmatūru.
2021. gada jūlijā *Motorola Solutions* ieguva mākoņbāzētas mobilās piekļuves kontroles nodrošinātāju *Openpath Security Inc.*
Novembrī tika iegādāts uzņēmums *Envysion*, uzņēmumu videonovērošanas un biznesa analītikas pakalpojumu sniedzējs mazumtirdzniecības nozarei.
2022. gada martā *Motorola Solutions* iegādājās Apvienotās Karalistes uzņēmumu *Ava Security Limited*, globālu mākoņdatošanas video drošības un analītikas pakalpojumu sniedzēju.
Aprīlī tika nopirkts Apvienotās Karalistes jaunuzņēmums *Calipsa*, kas nodarbojās ar video analītiku.
Maijā tika iegādāts Itālijas video drošības iekārtu ražotājs *Videotec*.
Augustā *Motorola Solutions* iegādājās Austrālijas HF/VHF sakaru sistēmu sniedzēju *Barrett Communications*.
Oktobrī tika iegādāts Kanādas uzņēmums *Futurecom Systems Group*, vadošo radio pārklājuma paplašināšanas risinājumu sniedzēju sabiedriskās drošības aģentūrām.
Decembrī tika nopirkts ASV uzņēmums *Rave Mobile Safety*, kas izstrādāja sabiedrības drošības masu apziņošanas un incidentu pārvaldības mākoņplatformu.
2023. gada decembrī *Motorola Solutions* iegādājās ASV uzņēmumu *IPVideo*, kas izstrādāja *HALO* viedo drošības sensoru.
2024. gada 14. februārī uzņēmums iegādājās Apvienotajā Karalistē bāzēto specializēto tāldarbības kameru uzņēmumu *Silent Sentinel*.
2024. gada 1. jūlijā *Motorola Solutions* iegādājās Austrālijas uzņēmumu *Noggin*, kas nodrošina uz mākoņtehnoloģijām balstītu uzņēmējdarbības nepārtrauktības plānošanas un kritisko notikumu pārvaldības programmatūru.
2024. gada 4. novembrī *Motorola Solutions* iegādājās Apvienotās Karalistes uzņēmumu *3tc Software*, kas ir vadības telpu programmatūras risinājumu piegādātājs ugunsdzēsības un glābšanas dienestiem un policijai.

2025. gada 10. janvārī tika noslēgta vienošanās iegādāties ASV uzņēmumu *Theatro Labs, Inc.*, kas izstrādā mākslīgā intelekta un balss sakaru un digitālās darbplūsmas programmatūru "pirmās līnijas darbiniekiem"; darījums pabeigts 6. martā.
2025. gada 23. februārī tika iegādāts ASV uzņēmums *RapidDeploy*, kas nodarbojās ar papildinošu mākoņtehnoloģisku 911 risinājumu sniegšanu.
31. martā *Motorola Solutions* vienojās iegādāties apmeklētāju pārvaldības mākoņrisinājumu nodrošinātāju *InVisit*.
2025. gada maijā *Motorola* paziņoja, ka iegādāsies ASV uzņēmumu *Silvus Technologies*, kas izstrādā programmatūras definētu ātrgaitas mobilo *ad-hoc* tīklu (*MANET*) tehnoloģiju, kas nodrošina ļoti drošu datu, video un balss saziņu bez nepieciešamības pēc fiksētas infrastruktūras; 4,4 miljardu dolāru darījums tiks pabeigts augustā. *Silvus Technologies* iegādes ietvaros uzņēmums iegādājās arī *CRFS Limited* un *CRFS In*c (kopā — *CRFS*), kas ir pasaules līderis radiofrekvenču izlūkošanas tehnoloģiju jomā.
2025. gada novembrī *Motorola Solutions* iegādājās Soltleiksitijā bāzētu uzņēmumu *Blue Eye*, kas sniedz MI darbinātu uzņēmumu attālās video uzraudzības (*RVM*) pakalpojumu.
2026. gada 6. februārī uzņēmums Korkā, Īrijā atklāja savu globālo pētniecības un attīstības centru.
2026. gada 12. martā *Motorola Solutions* paziņoja, ka ir iegādājies uzņēmumu *Exacom*, kas bija vadošais mākoņbāzētas balss un multimediju ierakstīšanas un reģistrēšanas risinājumu piegādātājs kritiski svarīgu sakaru sistēmām.

## Atsauces

## Ārējās saites
* ''Motorola Solutions'' vietne